Afkondigings 28 Julie - NG Kerk Somerset-Wes
Afkondigings 28 Julie
admin1Afkondigings26/07/2019	Leave a comment0
Baie welkom by die erediens vanoggend. Die aftel na die feesnaweek toe raak nou min en die spanning of die bouer betyds die bouwerk in ’n bruikbare toestand sal hê vir die fees, raak méér. Nogtans het ons baie rede vir dankbaarheid en vreugde. Vanoggend vier ons ons kindskap van die Lewende God so half onverwags verrassend uit die kleinprofeet, Hosea, se oordeelsboodskappe. Mag die oordenking van Hosea 1:2-12 vir elkeen van ons verfrissend aanmoedig tot ’n dankbare lewe.
Aanddiens 18:30 in Patmos
Vanaand gesels ons heerlik, informeel saam oor die boodskap van Hosea en die vreemde wyse waarop God sy profesie deur hierdie baie gehoorsame en dapper profeet gestuur het. Almal hartlik welkom!
Joekie Visser, toetse.
Almal wat eensaam en alleen is.
Tweedehandse boeke vir die basaar
Ons het hierdie jaar ‘n tafel by die basaar waar ons tweedehandse boeke gaan verkoop. Bring asb. vir ons die boeke wat jy nie meer gebruik nie en gee dit sommer by die kerkkantoor af, of plaas dit Sondae in die mandjies in die portale.
Koördineerder: Amanda Marais 083 5616 980
‘n Lidmaat wil vir werklose mense in ons omgewing sop gee (By Bizweni Robot). Daarvoor benodig sy asb leë 500g joghurt houers met deksels. Dit kan in die mandjies by die portale geplaas word, of by die kerkkantoor afgegee word.
Dankie aan elkeen wat hierdie winter serpe en mussies gebrei het en veral warm komberse aan ons haweloses geskenk het. Ons het ongeveer 20 komberse ontvang en daar kom steeds skenkings in. Dankie dat gemeentelede “ingekoop” het in ons passie vir die haweloses en ons sodoende in staat stel om namens ons Omgee-gemeente ‘n verskil in mense se lewens te maak. Sonder jul bydrae sal dit nie vir ons moontlik wees nie.
Chris en Annemarié Hollenbach
Tannie Margaret Arendse is op soek na 120 plastiese doppies. Die soort wat op meubel-politoer blikkies gebruik word, om te gebruik vir die seniors bo 80 jaar se tee. Enige kleur asseblief.
Tydens Julie 2019: gratis opstel van testamente vir gemeentelede.
Skakel asb. vir Paul Brits.